Prezident ta’lim muassasalari agentligi tizimidagi tayanch ixtisoslashtirilgan maktablarga kirish imtihonlari kuni belgilandi. Xalq ta’limi vazirligi xabariga ko‘ra, imtihon kunlari va manzili quyidagicha: Muhammad al Xorazmiy nomidagi ixtisoslashtirilgan maktab – 5 avgust kuni soat 8:00 hamda 17:00 da Toshkent shahri, Botanika bog‘i va Paxtakor stadioni; Abu Ali ibn Sino va Mirzo Ulug‘bek nomidagi ixtisoslashtirilgan maktab – 6 avgust kuni soat 8:00 da Toshkent shahri, Botanika bog‘i va Paxtakor stadioni. Imtihon vaqti haqida talabgorlarga 3 avgust kunidan boshlab sms-xabarnoma yuborilmoqda. Imtihonga belgilangan vaqtdan 1 soat oldin kelish talab etiladi. Talabgorlar tug‘ilganlik haqidagi guvohnomaning asl nusxasi va ruxsatnoma bilan kelishlari lozim. Imtihon joyi va boshqa zaruriy ma’lumotlarni «Shaxsiy kabinet» orqali olish mumkin.